钦定古今图书集成/明伦汇编/闺媛典/第194卷 > 李宗鲁妻余氏
## 钦定古今图书集成/明伦汇编/闺媛典/第194卷 > 李宗鲁妻余氏

按《建昌县志》：“余氏，余孔德女。幼通《孝经》大义，适同乡
李宗鲁。数年，鲁病亡，氏年十九，欲以身殉，触棺流血，
骨折气几绝，赖救复苏。已而断发抚孤，奉舅姑以孝。
岁歉，家徒壁立，自食藜藿，而以稻粱养其舅姑。每朔
望及忌辰，辄号哭竟日，历五十年无改。直指与学使
恤以羊酒米帛。万历二十三年，有司疏闻，建坊旌其
闾。”